Diari Oficial de la Generalitat Valenciana


Sumari del DOGV 7933, del 09-12-2016 (2016/9722)

RESOLUCIÓ d'1 de desembre de 2016, del secretari autonòmic d'Ocupació i director general del SERVEF, per la qual s'autoritza la reobertura d'una línia de subvenció per import de cent vint-i-nou mil cinc-cents quaranta euros amb díhuit cèntims (129.540,18 euros). Expedient de modificació 31.009/16.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7933

Data del DOGV
:   09-12-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/9722


Data del document
:   01-12-2016

Organisme emissor
:   Servei Valencià d'Ocupació i Formació

Tipus de document
:   Resolució

Descriptors 

:   * sindicat
    * ajuda pública

RESOLUCIÓ d'1 de desembre de 2016, del secretari autonòmic d'Ocupació i director general del SERVEF, per la qual s'autoritza la reobertura d'una línia de subvenció per import de cent vint-i-nou mil cinc-cents quaranta euros amb díhuit cèntims (129.540,18 euros). Expedient de modificació 31.009/16. [2016/9722]  
La Llei 17/2010, de 30 de desembre, de pressupostos de la Generalitat per a l'exercici 2011, recull en el capítol IV, «Transferències corrents», del programa 322.52, Formació per a l'ocupació, entre altres, la línia de subvenció nominativa T5060, «Protocol al conveni amb CCOO-PV-PAVACE», per import de 777.600,00 euros, finançada amb fons no condicionats de la Generalitat, la finalitat de la qual era el desenvolupament d'actuacions conjuntes en l'àmbit de relacions laborals, prevenció de riscos laborals, inserció laboral, foment de l'ocupació i la formació dels treballadors de la Comunitat Valenciana, i el beneficiari la central sindical Comissions Obreres del País Valencià (CCOO-PV).  
Amb data 14 de novembre de 2011 se subscriu el conveni entre la Conselleria d'Educació, Formació i Ocupació i l'esmentada central sindical per import de 777.600,00 euros, i per Resolució de 2 de desembre de 2013, del director general de Treball, Cooperativisme i Economia Social, s'acceptava la documentació justificativa presentada per CCOO-PV i es minorava l'import del conveni subscrit en la quantitat de 162.572,35 euros.  
La Confederació Sindical de Comissions Obreres del País Valencià va interposar un recurs contenciós administratiu contra aquesta resolució el qual va ser estimat en part per la Sentència de 3 de juny de 2016, de la Secció 5, de la Sala Contenciosa Administrativa del Tribunal Superior de Justícia de la Comunitat Valenciana, i reconeix el dret a percebre del total minorat la quantitat de 129.540,18 euros.  
Com a conseqüència del que s'ha exposat, la directora general d'Ocupació i Formació proposa reobrir la línia de subvenció nominativa T5060, «Protocol al conveni amb CCOO-PV-PAVACE», en el capítol IV, «Transferències corrents», del subprograma 322.52, Formació i qualificació professional, i transferir crèdit per import de 129.540,180 euros, de fons no condicionats de la Generalitat, minorant la línia de subvenció genèrica S0933, «Formació professional a la mesura de les empreses».  
Per tot això, vist l'informe favorable de la Intervenció Delegada en el SERVEF, de data 29 de novembre de 2016, i tenint en compte el que disposen els articles 44 i 49 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; els articles 17 i 22.1 de la Llei 11/2015, de 29 de desembre, de pressupostos de la Generalitat per a l'exercici 2016; el Decret 194/2013, de 20 de desembre, del Consell, pel qual s'aprova el Reglament d'organització i règim jurídic del SERVEF; l'Ordre de 22 de març de 2005, per la qual es regula el procediment de gestió del pressupost de la Generalitat Valenciana, i el Decret 100/2016, de 4 d'agost, del Consell, pel qual es modifica el Decret 103/2015, de 7 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, resolc:  
  
  
Primer  
Reobrir la línia de subvenció nominativa T5060, «Protocol al conveni amb CCOO-PV-PAVACE», en el capítol IV, «Transferències corrents», del subprograma 322.52, Formació i qualificació professional, segons consta en l'annex.  
  
Segon  
Transferir crèdit entre línies de subvenció del mateix capítol i subprograma d'acord amb el detall següent:  
  
Aplicacions pressupostàries  
de despesa que disminueixen Import  
92.33.33.7899.83351.2 - línia S0933 129.540,18 -  
  
  
Aplicacions pressupostàries de despesa  
que augmenten Import  
48.79.92.0603.64353.7 - línia T5060 129.540,18 -  
  
València, 1 de desembre de 2016.- El secretari autonòmic d'Ocupació i director general del SERVEF: Enric Nomdedéu i Biosca.  
  
  
ANNEX  
Línia de subvenció exercici 2016  
  
Detall de transferències i subvencions  
  
Codi: T5060  
Denominació: Protocol al conveni amb CCOO-PV-PAVACE  
Beneficiaris: Comissions Obreres del País Valenciá (CCOO-PV)  
Import: 129.540,18 euros.  
Normativa reguladora:  
Descripció i finalitats: Col·laboració amb CCOO-PV per al desenvolupament d'actuacions conjuntes en l'àmbit de relacions laborals, prevenció de riscos laborals, inserció laboral, foment de l'ocupació i formació dels treballadors de la Comunitat Valenciana  
Convocatòria: nominativa  
Ap. Generalitat no condicionada: 129.540,18 -  
Fons: I40204 - Àrea d'Ocupació  
Ap. condicionada Generalitat  
Fons propis: